Source: http://www.bihon.ro/adversarele-csm-csu-in-fiba-europe-cup-2/2329042
Timestamp: 2019-12-05 21:57:55+00:00

Document:
Adversarele CSM CSU în FIBA Europe Cup - BIHON
la	30. septembrie 2019 15:07
Jucătorul orădean Kris Richard	- © FOTO: ROBBY BOROȘ
Campioana României la baschet masculin, CSM CSU Oradea, își cunoaște toate adversarele pe care le va întâlni în Grupa D a FIBA Europe Cup.
Acestea sunt: BC CSU Sibiu, Bahceșehir Istanbul (Turcia) și Fribourg Olympic (Elveţia). Ultima necunoscută a grupei era Fribourg Olympic, echipă care a fost eliminată în turul secund preliminar al FIBA Basketball Champions League de către Telekom Basket Bonn (Germania), urmând să ia startul în FIBA Europe Cup.
BC CSU Sibiu este vicecampioana României și deținătoarea cupei, Bahceșehir Istanbul este ocupanta locului 9 în ediția precedentă a campionatului Turciei, iar Fribourg Olympic este campioana Elveției. Primele două clasate din fiecare grupă se vor califica în faza secundă a grupelor FIBA Europe Cup. Startul meciurilor se va da la data de 23 octombrie. „Sperăm să avem un parcurs cât mai lung în FIBA Europe Cup”, a declarat antrenorul CSM CSU Oradea, Cristian Achim.
Echipa noastră se va duela cu CSM CSU Sibiu și în Supercupa României, meci care va deschide sezonul oficial intern. Partida va avea loc sâmbătă, 5 octombrie, cu începere de la ora 18:30, la Arena „Antonio Alexe”.
PROGRAMUL CSM CSU ORADEA
CSM CSU Oradea – BC CSU Sibiu (23 octombrie)
Bahceșehir Istanbul – CSM CSU Oradea (30 octombrie)
Fribourg Olympic – CSM CSU Oradea (6 noiembrie)
BC CSU Sibiu – CSM CSU Oradea (13 noiembrie)
CSM CSU Oradea – Bahceșehir Istanbul (20 noiembrie)
CSM CSU Oradea – Fribourg Olympic (27 noiembrie)
Taguri: csm oradea, FIBA Europe Cup, grupa D, program meciuri CSM Oradea

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 

CSM 

CSM 
 csm 
 CSM